钦定古今图书集成/理学汇编/学行典/第278卷 > 《艳歌何尝行》同前
## 钦定古今图书集成/理学汇编/学行典/第278卷 > 《艳歌何尝行》同前

何尝快，独无忧，但当饮醇酒，炙肥牛。长兄为二千石，
中兄被貂裘。小弟虽无官爵，鞍马馺馺，往来王侯长
者游，但当在王侯殿上。快独摴蒱六博，对坐弹碁。男
儿居世，各当努力，蹙迫日暮，殊不久留。少小相触扺，
寒苦常相随，忿恚安足诤。吾中道与卿共别离，约身
奉事君，礼节不可亏。上惭沧浪之天，下顾黄口小儿。
奈何复老心，皇皇独悲谁能知。